La Mancha de Cuenca

La Mancha de Cuenca ye una comarca provincial de Cuenca y una subcomarca dentro d'a comarca natural de La Mancha Alta, que s'estendilla tamién por as provincias d'Albacet (Mancha Alta Albacetenya), Toledo (Mancha de Toledo) y Ciudad Real (Campo de Criptana).

Totas as subcomarcas d'a Mancha Alta tienen en común estar una plana extensa, pero en o caso d'a Mancha de Cuenca bi ha mes ondulacions por estar trescurzata por os tramos chovenils d'os ríos Záncara, Cigüela y Riansares, afluents d'a Guadiana, y por un chicot sector d'a ribera d'o Tacho a la suya ezquierda. D'esta traza encara que a Mancha de Cuenca no ye un altiplano perfecto, ye un altiplano en buena part d'a suya extensión, sobretot a parte sud.

 Marco cheografico y demografico  
Os municipios d'esta comarca provincial s'han agrupato en dos mancomunidaz unicament con una finalidat administrativa y socioeconomica (replegar os fondos europeus). Estas mancomunidaz se basan en os antigos partius chudicials definitos por o Instituto Geográfico y Catastral de 1906 pa la provincia de Cuenca. Encara que as mugas d'os partius chudicials no son as mesmas que as d'as mancomunidaz, sirven pa definir dos bloques u ambitos socioeconomicos sin diferencias historicas ni culturals. L'antigo partiu chudicial de Tarancón se diz Mancha alta conquense, L'antigo partiu chudicial de San Clemente se diz Mancha baja conquense. Esta zaguera comprende os municipios de l'antigo partiu chudicial de Belmonte, huei adhibito en o de San Clemente.

Mancomunidat de Tarancón: Comprende os municipios:

 Tarancón (106,84 km²)
 Zarza de Tajo (45,93 km²)
 Belinchón (79,73 km²)
 Huelves (39,44 km²)
 Paredes de Melo (19,36 km²)
 Alcázar del Rey (46,5 km²)
 Uclés (64,61 km²)
 Tribaldos (21,33 km²)
 Villarrubio (28,26 km²)
 Almendros (63,11 km²)
 Torrubia del Campo (53,36 km²)
 El Acebrón (22,11 km²)
 Fuente de Pedro Naharro (63,72 km²)
 Horcajo de Santiago (96,03 km²)
 Pozorrubio (44,7 km²)
 Puebla de Almenara (37,67 km²)
 Almonacid del Marquesado (47,15 km²)
 Saelices (80,62 km²)
 Rozalén del Monte (30,63 km²)
 Campos del Paraíso (216,89 km²)
 Palomares del Campo (60,98 km²)
 Montalbo (73,96 km²)
 El Hito (41,22 km²)
 Villarejo de Fuentes (128,36 km²)
 Villar de Cañas (70,36 km²)
 Zafra de Záncara (78,72 km²)
 Montalbanejo (59,33 km²)
 Fuentelespino de Haro (33,44 km²)

Mancomunidat de San Clemente: Comprende os municipios:

 Belmonte (92,93 km²)
 Monreal del Llano (39,02 km²)
 Osa de la Vega (53,34 km²)
 Tresjuncos (70,29 km²)
 Hontanaya (53,63 km²)
 Villamayor de Santiago (181,17 km²)
 Los Hinojosos (113,95 km²)
 Mota del Cuervo (176,18 km²)
 Santa María de los Llanos (42,56 km²)
 El Pedernoso (56,41 km²)
 Las Mesas (87,21 km²)
 Las Pedroñeras (224,67 km²)
 El Provencio (101,15 km²)
 La Alberca de Záncara (100,86 km²)
 Carrascosa de Haro (29,05 km²)
 Rada de Haro (32,1 km²)
 Villaescusa de Haro (93,2 km²)
 Alconchel de la Estrella (42,94 km²)
 Villalgordo del Marquesado (30,3 km²)
 Villar de la Encina (49,19 km²)
 Pinarejo (61,82 km²)
 Castillo de Garcimuñoz (82,21 km²)
 Torrubia del Castillo (17,47 km²)
 Honrubia (110,34 km²)
 Santa María del Campo Rus (93,63 km²)
 El Cañavate (36,1 km²)
 Cañada Juncosa (42,72 km²)
 Atalaya del Cañavate (46,36 km²)
 Vara de Rey (127,88 km²)
 San Clemente (277,51 km²)
 Casas de los Pinos (68,21 km²)
 Casas de Fernando Alonso (30,28 km²)
 Casas de Haro (110,88 km²)

Atros municipios consideratos como d'a Mancha son Altarejos, Belmontejo y Mota de Altarejos. A Mancha de Cuenca comprende un total de 4.530 km², repartius en 1.754 Km2 pa a Mancomunidat de Tarancón y 2.776 km² pa a Mancomunidat de San Clemente. As suyas mugas son:  Por o norte a comarca de L'Alcarria; por l'ueste, la Mesa d'Ocaña; a lo sud, a Mancha-Centro  (Mancha Alta d'Albacet); y a l'este, as comarcas de Serranía de Cuenca y La Manchuela.

Seguntes l'INE (2006), a población ye de 73.059 hab (M.Tarancón: 45.108 hab; M. S. San Clemente: 27.951 hab.); o que suposa una densidat meya de 16,1 hab/km². A capital oficiosa cultural actual pa La Mancha de Cuenca puet acceptar-se que ye Tarancón, encara que San Clemente ye a capital historica (pus Tarancón perteneixeba en tiempos a Toledo).

 Historiografía 
La Mancha de Cuenca, a l'igual que buena part d'o resto d'o territorio d'a Mancha Alta, procede d'os antigos dominios d'un mayestrato d'a Orden de Sant Chaime, con seu en o monesterio d'Uclés. Queda como senyal d'estos dominios bel toponimo como "Villamayor de Santiago". Esta comarca comprendeba igualment un marquesau y un condau: 
O marquesau de Villena, d'os Pacheco, con seu prencipal en o palacio-fortaleza de Belmonte. Podemos observar que muitos toponimos fan alusión directa a lo marquesau.
O contato yera d'os sinyors contes López d'Haro, por concesión de privilechio d'o rei Alfonso VIII de Castiella, a lo segundo d'os contes, Diego López II d'Haro, Sinyor de Bizcaya y Alferez Mayor de Castiella, por os suyos grans servicios en a conquiesta de Cuenca en 1177. Encara huei podemos reconoixer as mugas de l'antiga churisdicción contal y bel toponimo.

 Vinclos externos  
Web INE (superficies y población de municipios)


Categoría:Comarcas de Cuenca